turjo4nis/wikipedia-bn-dump-20250701 huggingface dataset:
সুভদ্রা কুমারী চৌহান

সুভদ্রা কুমারী চৌহান(১৬ আগস্ট ১৯০৪ - ১৫ ফেব্রুয়ারি ১৯৪৮)একজন ভারতীয় কবি এবং তিনি তার হিন্দি কবিতাগুলির জন্য ভারতীয় কবিদের মধ্যে জনপ্রিয় কবি হিসেবে পরিচিত ছিলেন। তার প্রধান রচিত কবিতা বীর রাস, যা হিন্দি কবিতার নয় রাসের একটি অনুবাদ ছিল (অনুবাদ: গন্ধ / উপবর্গ)। তার সবচেয়ে জনপ্রিয় কবিতাগুলির মধ্যে একটি হল ঝাঁসী কি রাণী (সাহসী রানী ঝাঁসী সম্পর্কে)।

প্রথম জীবন
তিনি উত্তরপ্রদেশের এলাহাবাদ জেলার নিহলপুর গ্রামে জন্মগ্রহণ করেন। তিনি প্রাথমিকভাবে আলাহাবাদের ক্রোস্টওয়ায়েট গার্লস স্কুল থেকে পড়াশোনা করেন এবং ১৯১৯ সালে মাধ্যমিক পরীক্ষা পাস করেন। একই বছর তার খান্দোওয়ায়ের ঠাকুর লক্ষ্মণ সিং চৌহানের সঙ্গে বিয়ে হয় এবং পরবর্তিতে তিনি জব্বুলপুর স্থানান্তর হন। (বর্তমানে জবলপুর), সিপি।

পরিবার
তিনি ১৯১৯ সালে খান্দোওয়ায়ের ঠাকুর লক্ষ্মণ সিং চৌহানকে বিয়ে করেছিলেন তখন তিনি ছিলেন মাত্র ১৬ বছর বয়সী। ঠাকুর লক্ষ্মণের সঙ্গে সংসার জীবনে তিনি পাঁচ জন সন্তানের জননী ছিলেন।

কর্মজীবন
১৯২১ সালের দিকে সুভাদ্র কুমারী চৌহান ও তার স্বামী ঠাকুর লক্ষ্মণ সিং চৌহান একসাথে মহাত্মা গান্ধীর অসহযোগ আন্দোলনে যোগদান করেন। তিনি ১৯২৩ এবং ১৯৪২ সালে ব্রিটিশ শাসনের বিরুদ্ধে প্রতিবাদ করেন এবং এই প্রতিবাদ আন্দলনে জড়িত থাকার জন্য তিনি নাগপুর আদালতে দুইবার গ্রেফতার হন। তিনি ছিলেন প্রথম নারী সত্যাগ্রহী।

লেখিকা জীবন
চৌহান হিন্দি কবিতার বেশ কয়েকটি জনপ্রিয় কবিতা রচনা করেছেন। তার 
মধ্যে সবচেয়ে বিখ্যাত রচনা ঝাঁসী কি রানী যাতে রানী লক্ষ্মী বাইের জীবনী একটি আবেগী ভাষায় রচনা করেন। কবিতাটি হিন্দি সাহিত্যে সবচেয়ে বেশি গীত সংগীত কবিতা হিসেবে পরিচিত। রাণী ঝাঁসীর (ব্রিটিশ ভারত) জীবনী এবং ১৮৫৭ সালের বিপ্লবে তার অংশগ্রহণের এক আবেগী বিবরণ কবিতাটিতে রয়েছে এবং এটি প্রায়শই ভারতের স্কুলে পড়ানো হয়। কবিতার প্রতিটি স্তবক শেষে নিম্নের লাইন দুটির পুনরাবৃত্তি এইভাবে পড়তে হয়:

बुंदेले हरबोलों के मुँह हमने सुनी कहानी थी, 
खूब लड़ी मर्दानी वह तो झाँसी वाली रानी थी।।

এটি ও তার অন্যান্য কবিতা, ভীরন কা কেইসা হো বাসান্ত, রাখি কি চুনৌতি, এবং ভিদা, যা স্বাধীনতা আন্দোলনের বিষয়ে খোলাখুলিভাবে কথা বলছে। ভারতীয় স্বাধীনতা আন্দোলনে অংশ নেওয়ার জন্য কবিতাগুচ্ছ বিপুল সংখ্যক ভারতীয় তরুণকে অনুপ্রাণিত করেছে। ঝাঁসী কি রানী এর উদ্বোধনী স্তবক এখানে:

মূল হিন্দি:
सिंहासन हिल उठे राजवंशों ने भृकुटी तानी थी,
बूढ़े भारत में भी आई  फिर से नयी जवानी थी,
गुमी हुई आज़ादी की कीमत सबने पहचानी थी,
दूर फिरंगी को करने की सबने मन में ठानी थी।
चमक उठी सन सत्तावन में, वह तलवार पुरानी थी,
बुंदेले हरबोलों के मुँह हमने सुनी कहानी थी,
खूब लड़ी मर्दानी वह तो झाँसी वाली रानी थी।।

মৃত্যু
১৯৪৮ সালে তিনি মৃত্যুবরণ করেন। তিনি সেওনি এমপি এর কাছে গাড়ি দুর্ঘটনায় মারা যান।একটি সমাবেশে যোগ দান করার পর দুর্ঘটনাটি ঘটে যখন তিনি রাজধানী নাগপুর থেকে জাবালপুরে ফিরে আসছিলেন । তিনি রাজ্যের আইন পরিষদের একজন সদস্য ছিলেন।

তথ্যসূত্র

আরও পড়ুন
  by Natarajan, N.

বহিঃসংযোগ

 Subhadra Kumari Chauhan at Kavita Kosh 
 
 Short note and recitation of the poem Jhansi Ki Rani
 Jhansi Ki Rani English Translation By Qazi Muhammad Ahkam 
 
 

১৯০৪-এ জন্ম
১৯৪৮-এ মৃত্যু
হিন্দি ভাষার কবি
উত্তরপ্রদেশের কবি
ভারতীয় নারী কবি
২০শ শতাব্দীর ভারতীয় লেখিকা
খান্দোওয়ার ব্যক্তিত্ব
ব্রিটিশ ভারতের বন্দি ও আটক
২০শ শতাব্দীর ভারতীয় কবি
উত্তরপ্রদেশের লেখিকা
উত্তরপ্রদেশের ভারতীয় স্বাধীনতা কর্মী
ভিম্বার জেলা

ভিম্বার (উর্দু:ضلع بھمبر) পাকিস্তান শাসিত কাশ্মীরের দশটি জেলার দক্ষিণতম অঞ্চল। এটি ভারতীয় শাসিত কাশ্মীর সীমানা পূর্ব দিকে অবস্থিত। জেলাটি অক্ষাংশ: ৩২-৪৮ থেকে ৩৩-৩৪ এবং দ্রাঘিমাংশ: ৭৩.৫৫ থেকে ৭৪-৪৫ এর মধ্যে অবস্থিত এবং ১৫১৬ বর্গ কিমি এলাকা নিয়ে গঠন করা হয়েছে। জেলাটির প্রধান শহর হচ্ছে ভিম্বার।

প্রশাসনিক বিভাগ
জেলাটি মোট এলাকা ১৫১৬ বর্গ কিলোমিটার এবং ৩টি তহসিলে বিভক্ত:

 ভিম্বার
 বর্ণলা
 সমহনি

জনসংখ্যার উপাত্ত
২০১৭ সালের আদমশুমারি হিসাব অনুযায়ী জেলাটির মোট জনসংখ্যা ছিল প্রায় ৪২০,৬২৪ জন এর মত।

তথ্যসূত্র

বহিঃসংযোগ
Bhimber Azad Kashmir Public website
Bhimber district page by the Government of Azad Kashmir

আজাদ কাশ্মীরের জেলা
ভিম্বার জেলা
নারী-নারী সহবাস

নারী-নারী সহবাস বা নারী-নারী যৌনমিলন হচ্ছে নারী সমকামীদের যৌন চর্চা যেটাতে সাধারণত একটি নারী অপর একটি নারীর যোনিতে তার নিজের যোনি ঘর্ষণ করেন এবং অর্গাজম করে তৃপ্তি পান। এই ধরনের যৌনক্রিয়া সমকামী নারীদের মাঝে খুব জনপ্রিয়। যোনিতে ঘর্ষণ করা ছাড়াও এই ধরনের যৌনক্রিয়াতে একজন নারী তার যোনিকে তার সঙ্গীনারীর উরু, পেট, নিতম্ব, বাহু অথবা শরীরের অন্য কোনো জায়গায় ঘর্ষণ করতে পারেন, তবে সাধারণত মুখে ঘর্ষণ করা হয়না। এই ধরনের যৌনক্রিয়ার জন্য অনেক ধরনের যৌন আসন রয়েছে তন্মধ্যে পুরুষ-নারী সহবাসের পদ্ধতি মিশনারি আসনও রয়েছে।

এই নারী-নারী সহবাসকে ইংরেজি ভাষায় ট্রিব্যাডিজম (Tribadism) বলা হয়। এই ধরনের যৌনমিলনের ধারণা উদ্ভূত হয়েছিলো এই বিশ্বাস থেকে যে একজন নারীও আরেকজন নারীর সঙ্গে যৌনমিলন তার পুরুষসঙ্গীর মতই করতে পারেন। যেসব নারী আগেকার যুগে এই ধরনের যৌনক্রিয়ায় জড়াতেন তাদেরকে নিয়ে সমাজ ঠাট্টা-তামাশা করতো। আধুনিক সময়ে এই ধরনের যৌনক্রিয়া পুরুষদের ঘর্ষকাম এর অনুরূপ একটি যৌনতা হিসেবে স্বীকৃত। এই ধরনের যৌনক্রিয়ায় যোনিতে আঙ্গুল ঢোকানো কিংবা বন্ধনীযুক্ত কৃত্রিম শিশ্ন পরিধান করে পেগিংও করা হতে পারে।

আরো দেখুন

নারী সমকামী সাহিত্য
নারীরা যারা নারীদের সঙ্গে যৌনক্রিয়া করেন

তথ্যসূত্র

জৈবিক লিঙ্গ
যৌনক্রিয়া
অনাভেদী যৌনক্রিয়া
নারী সমকামিতা
ভালভা
শুভ দৃষ্টি

শুভ দৃষ্টি একটি খুব জনপ্রিয় বাংলা টেলিভিশন সোপ অপেরা।  এটি ১ জানুয়ারি ২০১৮ এ প্রিমিয়ার হয়।  এটি কালার্স বাংলায় প্রচারিত হয়েছে।  এতে গৌরব রায় চৌধুরী  এবং ঐশ্বর্য সেন কেন্দ্রীয় চরিত্রে অভিনয় করেছেন। বিদীপ্তা চক্রবর্তী এবং সুকন্যা গোস্বামী  নেতিবাচক ভূমিকা পালন করেন।  এটি ম্যাজিক মোমেন্টস মোশন পিকচারের শৈবাল ব্যানার্জি দ্বারা নির্মিত হয়েছিল।  প্রসেনজিৎ চ্যাটার্জী এবং ঋতুপর্ণা সেনগুপ্ত এই সিরিয়ালে অতিথি  চরিত্রে অভিনয় করেছেন।

গল্প 
শুভজিৎ মুখার্জী তার ধনী বোন অন্তরাকে খুশি দেখতে সবকিছু করতে পারে।  অন্তরা আবীরের  প্রেমে পাগল, কিন্তু আবীর কেবল তার নিজের বোন, দৃষ্টির বিয়ের পর  অন্তরাকে বিয়ে করবে।  অন্তরার সুখের জন্য শুভ দৃষ্টির জন্য একটি পাত্র ঠিক করে, কিন্তু দিদির বরকে বিয়ের দিন  পাওয়া না গেলে কী হবে?  শুভ আরেকটি গুরুতর সিদ্ধান্ত নেয়, যা দৃষ্টি ও তার নিজের জীবনে আমূল পরিবর্তন আনবে।

শ্রেষ্ঠাংশ

প্রধান 

গৌরব রায় চৌধুরী  শুভজিত মুখার্জী (সুবহো) / মুখ্য পুরুষচরিত্র হিসাবে 
 ঐশ্বর্য সেন/দৃষ্টি শুভজিত মুখার্জি / মুখ্য মহিলা লীড হিসাবে   
 দেবর্ষি ব্যানার্জী / রাজীব বসু আবীর বসু হিসাবে সমান্তরাল পুরুষচরিত্র (মৃত)
 সাগ্নিক সেন / নেতিবাচক চরিত্র হিসাবে জয়জিত ব্যানার্জী  
 ঐন্দ্রিলা বোস /অন্তরা আবির বসু / সমান্তরাল মহিলা চরিত্র  
 বিদীপ্তা চক্রবর্তী  অন্নপূর্ণা মুখার্জী / প্রধান মহিলা নেতিবাচক চরিত্র হিসাবে 
 রাহুল গুপ্ত / মুখ্য পুরুষ নেতিবাচক চরিত্র হিসাবে রাজ ভট্টাচার্য  
 সানা / সমান্তরাল মহিলা   নেতিবাচক চরিত্র হিসাবে সুকন্যা গোস্বামী 
 সুতীর্থ সাহা সৌকর্য / অন্তরার শৈশব বন্ধু / সমান্তরাল পুরুষ চরিত্র 
 শ্রীমা রায়চৌধুরী আনন্দী / নেতিবাচক চরিত্র / দৃষ্টির শৈশবের বন্ধু হিসেবে

সহঅভিনেতা 

 দৃষ্টির বাবা হিসাবে সন্দীপ দে 
 রন্জিনী চ্যাটার্জি দৃষ্টির মা হিসেবে 
 রুম্পা চ্যাটার্জী দৃষ্টির  মাসিমনি 
 নিলাদ্রী লাহিড়ি রজত দেব রায় হিসেবে 
 কৃষ্ণা দেব রায় হিসাবে অবন্তি দত্ত 
 সৌরভ চক্রবর্তী হিসেবে অভিক 
 সুভাষের সহযোগী হিসেবে সৌরভ ঘোষ 
 সানা/ সমান্তরাল মহিলা নেতিবাচক চরিত্র হিসাবে সুকন্যা গোস্বামী 
 দেবযানী চৌধুরী হিসেবে ইন্দ্রাক্ষী নাগ (অ্যান্টাগোনিস্ট)  
 সোহমের মা হিসাবে কৌশিকি তন্নী গুহ 
 সৌগত বন্দ্যোপাধ্যায় সোহম সেনগুপ্ত / দৃষ্টির শৈশব বন্ধু  
 ঋতুপর্ণা বসাক স্যাপ্টি হিসেবে 
 সোমাশ্রী ভট্টাচার্য রাই হিসাবে 
 মৌসুমি দাস, পিসিমনি (মৃত)হিসেবে 
 অনুস্কা ভট্টাচার্য তিন্নি / সাগ্নিকের মেয়ে হিসাবে 
 শঙ্কর দেবনাথ সৌকর্য এবং সাগ্নিকের পিতা হিসেবে

অতিথি উপস্থিতি  

 প্রসেনজিত চট্টোপাধ্যায় বুম্বাদা হিসেবে 
 ঋতুপর্ণা সেনগুপ্ত ঋতুদি হিসেবে

তথ্যসূত্র 

২০১৮-এ অভিষিক্ত ভারতীয় টেলিভিশন ধারাবাহিক
কালার্স বাংলার মৌলিক অনুষ্ঠান
ভারতীয় নাট্য টেলিভিশন ধারাবাহিক
নানবান

নানবান () হচ্ছে ২০১২ সালে মুক্তি প্রাপ্ত একটি তামিল ভাষার চলচ্চিত্র। চলচ্চিত্রটির পরিচালক ছিলেন এস. শঙ্কর। চলচ্চিত্রটি হচ্ছে হিন্দি চলচ্চিত্র থ্রি ইডিয়টস (২০০৯) এর পুনর্নির্মাণ। চলচিত্রটিতে তামিল চলচ্চিত্র শিল্পের অন্যতম খ্যাতিমান অভিনেতা বিজয় থ্রি ইডিয়টস এর আমির খানের করা চরিত্র  রাঞ্ছোড় দাস শ্যামল দাস চাঁচর/ছোটে/ফুংসুক ওয়াংডু এর পুনর্নির্মিত চরিত্র কোসাক্ষী পাশাপুগাড়/পঞ্চবন পারিবেন্তান তে অভিনয় করেছিলেন, এছাড়াও অভিনেতা জীব ছিলেন শারমান জোশীর চরিত্রে, মাধবনের চরিত্রে ছিলেন শ্রীকান্ত, কারীনা কাপুর এর করা পিয়ার চরিত্রে ছিলেন ইলিয়েনা ডি ক্রুজ, যিনি রিয়া ভূমিকায় অভিনয় করেছিলেন এবং বোমান ইরানির চরিত্রে ছিলেন সত্যরাজ। চলচ্চিত্রটির সঙ্গীত পরিচালনায় ছিলেন হরিষ জয়রাজ। ২০১২ সালের জানুয়ারী মাসের ১২ তারিখে চলচ্চিত্রটি মুক্তি পেয়েছিলো।

অভিনয়ে
বিজয় - কোসাক্ষী পাশাপুগাড়/পঞ্চবান পারিবেন্তান
জীব - সেভারকোড়ি সেনদিল
শ্রীকান্ত - ভেঙ্কট রামকৃষ্ণ
ইলিয়ানা ডি ক্রুজ - রিয়া
সত্যরাজ - ভিরুমান্ডি সান্তনম (ভাইরাস)

তথ্যসূত্র

বহিঃসংযোগ
 
 
 

তামিল ভাষার চলচ্চিত্র
২০১০-এর দশকের তামিল ভাষার চলচ্চিত্র
২০১২-এর চলচ্চিত্র
উত্তরাখণ্ডে ধারণকৃত চলচ্চিত্র
ভারতীয় বন্ধু সম্পর্কিত চলচ্চিত্র
মাদুরাইয়ে ধারণকৃত চলচ্চিত্র
উদগমণ্ডলমে ধারণকৃত চলচ্চিত্র
হিমাচল প্রদেশে ধারণকৃত চলচ্চিত্র
ভারতীয় অরৈখিক আখ্যান চলচ্চিত্র
ভারতীয় হাস্যরসাত্মক নাট্য চলচ্চিত্র
ভারতীয় বন্ধু সম্পর্কিত হাস্যরস চলচ্চিত্র
ভারতের শিক্ষা ব্যবস্থা সম্পর্কে চলচ্চিত্র
লন্ডনে ধারণকৃত চলচ্চিত্র
চেন্নাইয়ের পটভূমিতে চলচ্চিত্র
স্পেনে ধারণকৃত চলচ্চিত্র
এস. শঙ্কর পরিচালিত চলচ্চিত্র
২০১২-এর হাস্যরসাত্মক চলচ্চিত্র
২০১২-এর নাট্য চলচ্চিত্র
কোটলি জেলা

কোটলি জেলা পাকিস্তান শাসিত আজাদ কাশ্মিরের দশ জেলার মধ্যে অন্যতম একটি জেলা। কোটলি হচ্ছে জেলাটির প্রধান শহর।

প্রশাসনিক বিভাগ
কোটলি জেলা ১৯৭৫ সাল পর্যন্ত মিরপুর জেলার একটি উপ-বিভাগ হিসেবে পরিচালিত হয়েছিল। ১৯৪৭ সালের আগে এটি জম্মু অঞ্চলের একটি অন্যতম অংশ ছিল। ভৌগোলিক অবস্থান অনুযায়ী জেলাটি পূর্বের কাশ্মীরের ভারতীয় অংশ এবং দক্ষিণে মিরপুর জেলা এবং উত্তরে রাওয়ালকোট ঘিরে রেখেছে। জেলাটি ৫টি তহসিল (উপজেলা) বিভক্ত:

 কোটলি তহসিল
 খুইরট্টা তহসিল
 ফতেহপুর-ঠকিয়ালা তহসিল
 সহন্সা তহসিল
 চঢ়হুই তহসিল

আরো দেখুন
 ভিম্বার

তথ্যসূত্র

বহিঃসংযোগ
Azad Jammu and Kashmir Govt. Kotli page

আজাদ কাশ্মীরের জেলা
কোটলি জেলা
মিরান্ডা রিচার্ডসন

মিরান্ডা জেন রিচার্ডসন (; জন্ম: ৩ মার্চ ১৯৫৮) হলেন একজন ইংরেজ অভিনেত্রী। তিনি ড্যামেজ (১৯৯২) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে এবং টম অ্যান্ড ভিভ (১৯৯৪) চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তিনি সাতটি বাফটা পুরস্কারের মনোনয়ন লাভ করেন এবং ড্যামেজ চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। তার বাফটা মনোনীত অন্যান্য কর্মসমূহ হল স্ক্রিন টু (১৯৮৫), ক্রাইং গেম (১৯৯২), টম অ্যান্ড ভিভ (১৯৯৪), আ ড্যান্স টু দ্য মিউজিক অব টাইম (১৯৯৭), দ্য লস্ট প্রিন্স (২০০৩), এবং মেড ইন ড্যাগেনহাম (২০১০)। এছাড়া তিনি দুটি গোল্ডেন গ্লোব পুরস্কার অর্জন করেন, তন্মধ্যে একটি এনচেন্টেড এপ্রিল (১৯৯২) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে এবং অপরটি ফাদারল্যান্ড টিভি চলচ্চিত্রে অভিনয় করে মিনিধারবাহিক বা টিভি চলচ্চিত্রে সেরা পার্শ্ব অভিনেত্রী বিভাগে।

রিচার্ডসন ১৯৭৯ সালে মঞ্চে অভিনয় দিয়ে তার কর্মজীবন শুরু করেন এবং ১৯৮১ সালে মুভিং নাটক দিয়ে তার ওয়েস্ট এন্ড মঞ্চে অভিষেক হয়। তিনি ১৯৮৭ সালে আ লাইফ অব দ্য মাইন্ড নাটকে অভিনয় করে শ্রেষ্ঠ অভিনেত্রী বিভাগে অলিভিয়ে পুরস্কারের মনোনয়ন লাভ করেন। টেলিভিশনে তার অভিনীত উল্লেখযোগ্য কাজসমূহ হল ব্ল্যাক্যাডার (১৯৮৬-৮৯), মারলিন (১৯৯৮), গিডন্‌স ডটার (২০০৬), দ্য লাইফ অ্যান্ড টাইমস অব ভিভিয়েন ভাইল (২০০৭) ও রুবিকন (২০১০)। ২০১৫ সালে তিনি অপারেশন ওরাংউটান-এর জন্য সেরা বর্ণনাকারী বিভাগে প্রাইমটাইম এমি পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 
 

১৯৫৮-এ জন্ম
জীবিত ব্যক্তি
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
ইংরেজ কণ্ঠাভিনেত্রী
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ বেতার অভিনেত্রী
ইংরেজ মঞ্চ অভিনেত্রী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
অডিওবই পাঠক
গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
ব্রিটিশ মঞ্চ অভিনেত্রী
ব্রিটিশ টেলিভিশন অভিনেত্রী
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
রিতু কারিধল

রিতু কারিধল একজন ভারতীয় বিজ্ঞানী। তিনি ভারতীয় মহাকাশ গবেষণা সংস্থার (ইসরো) সঙ্গে যুক্ত আছেন। মঙ্গল গ্রহের কক্ষপথে একটি যান মঙ্গলযান পাঠানোর অভিযানের জন্য যে দলটি তৈরী হয়েছিল, তিনি তার উপ-পরিচালক ছিলেন। তাকে ভারতের "রকেট নারী" হিসাবে অভিহিত করা হয়েছে। তার জন্ম এবং বড় হয়ে ওঠা, সবই লখনউতে। তিনি একজন মহাকাশ প্রকৌশলী। তিনি এর আগেও ইসরোর অনেক প্রকল্পের সঙ্গে কাজ করেছেন। সেইরকম  কিছু প্রকল্পে তিনি কর্ম পরিচালকও ছিলেন।

প্রাথমিক জীবন এবং পরিবার 
কারিধল, উত্তরপ্রদেশের লখনউতে জন্মগ্রহণ করেন। তিনি এমন একটি মধ্যবিত্ত পরিবারে বড় হয়েছিলেন, যেখানে শিক্ষার ওপর অত্যন্ত জোর দেওয়া হত।  তার দুই ভাই ও দুই বোন আছেন। তার বাবা প্রতিরক্ষা পরিষেবার সঙ্গে যুক্ত ছিলেন। তাদের কাছে প্রয়োজনীয় অর্থ অপ্রতুল ছিল, এছাড়াও যথেষ্ট পরিমানে ভাল ব্যক্তিগত শিক্ষাদান কেন্দ্র অথবা গৃহশিক্ষকেরও অভাব ছিল। তাই তিনি সফলতা লাভ করার জন্য, শুধুমাত্র আত্মপ্রেরণার ওপর ভরসা করতে শিখেছিলেন। শিশু বয়স থেকেই তিনি জানতেন যে, তার আগ্রহ শুধুমাত্র মহাকাশ বিজ্ঞানেই আছে। ঘণ্টার পর ঘণ্টা রাতের আকাশে তাকিয়ে থেকে এবং মহাশূন্যের কথা চিন্তা করে, চাঁদের কথা ভেবে বিস্মিত হয়ে, যে, এটি কীভাবে তার আকৃতি এবং আকার পরিবর্তন করে; তিনি তারাদের প্রকৃতি অধ্যয়ন করলেন এবং জানতে চাইলেন যে আকাশের কালো মহাশূন্যের পেছনে কি আছে। তার কৈশোরে, তিনি মহাকাশ সম্পর্কিত ক্রিয়াকলাপ সম্পর্কে সংবাদপত্রের কাটিং সংগ্রহ করতে শুরু করেন। এবং এর সঙ্গে ইসরো এবং নাসার কার্যক্রমগুলি সম্পর্কে খবর রাখতে শুরু করলেন।

কারিধল লখনউ বিশ্ববিদ্যালয় থেকে পদার্থবিজ্ঞানে তার স্নাতক পর্যায় সম্পন্ন করেন। তিনি স্নাতকোত্তর প্রকৌশল বুদ্ধিমত্তার পরীক্ষা (গেট) পাস করেন এবং, স্নাতকোত্তর পর্যায়ে মহাকাশ প্রকৌশল পড়ার জন্য ভারতীয় বিজ্ঞান সংস্থাতে (আইআইএসসি) যোগ দেন।

কর্মজীবন 
কারিধল ১৯৯৭ সাল থেকে ইসরোর সঙ্গে যুক্ত আছেন। তিনি ভারতের মঙ্গল অভযান প্রকল্পের উন্নয়নে একটি গুরুত্বপূর্ণ ভূমিকা পালন করেছিলেন। তার কাজের মধ্যে ছিল, স্বয়ংক্রিয় পদ্ধতির পর পরিকল্পনা অনুযায়ী বিস্তারিত নকশার সম্পাদন করা। তিনি এই অভিযানের উপ কর্ম পরিচালক ছিলেন।

ইসরোর সর্বশ্রেষ্ঠ কৃতিত্ব ছিল মঙ্গল গ্রহে অভিযান। এই অভিযানের ফলে, মঙ্গলে পৌঁছে যাবার লক্ষে, ভারত এখন বিশ্বের চতুর্থ দেশ। এটি ১০ মাস সময়ের মধ্যে সম্পন্ন করা হয় এবং তৈরী করা হয়েছে খুব কম টাকায় - করদাতাদের ৪৫০ কোটি টাকা। তার কাজ ছিল কল্পনার পরবর্তী স্বয়ংক্রিয় পদ্ধতিকে ধারণা দেওয়া ও বাস্তবায়িত করা, যাতে মহাশূন্যে উপগ্রহের কাজগুলি স্বাধীনভাবে পরিচালিত হয় এবং সমস্যা হলে, ত্রুটিমুক্তভাবে যথাযথ প্রতিক্রিয়া জানায়।

তিনি এখন চন্দ্রযান-২ অভিযানে কাজ করছেন, যা ২০১৯ সালে চাঁদের পৃষ্ঠে একটি রোভার পাঠাবে এবং চাঁদের মাটি পরীক্ষা করবে।

স্বীকৃতি 
কারিধল, ২০০৭ সালে, তৎকালীন ভারতীয় রাষ্ট্রপতি মাননীয় এ. পি. জে. আবদুল কালামের কাছ থেকে ইসরো তরুণ বিজ্ঞানী পুরস্কার পেয়েছিলেন।

মঙ্গল গ্রহে অভিযান সাফল্যের বর্ণনা করতে কারিধল টেড (টিইড) এবং টেডক্স (টিইডক্স) অনুষ্ঠানগুলিতেও উপস্থিত ছিলেন।

ব্যক্তিগত জীবন 
কারিধল বিবাহিত, এবং তার দুই সন্তান - এক ছেলে ও মেয়ে আছে।

তথ্যসূত্র  

জীবিত ব্যক্তি
ভারতীয় নারী প্রকৌশলী
ইন্ডিয়ান ইনস্টিটিউট অব সায়েন্সের প্রাক্তন শিক্ষার্থী
লখনউ বিশ্ববিদ্যালয়ের প্রাক্তন শিক্ষার্থী
ভারতীয় মহাকাশ গবেষণা সংস্থার ব্যক্তি
২০শ শতাব্দীর ভারতীয় প্রকৌশলী
২১শ শতাব্দীর ভারতীয় নারী বিজ্ঞানী
২০শ শতাব্দীর ভারতীয় নারী বিজ্ঞানী
ভারতীয় নারী পদার্থবিজ্ঞানী
১৯৭৫-এ জন্ম
চাঁদপুর সরকারি মহিলা কলেজ

চাঁদপুর সরকারি মহিলা কলেজ বাংলাদেশের চাঁদপুর জেলার একটি পুরোনো ও ঐতিহ্যবাহী শিক্ষাপ্রতিষ্ঠান। এককভাবে নারী শিক্ষায় জেলার প্রথম কলেজ হিসেবে এটি পরিচিত। এ কলেজটি ১৯৬৪ সালে প্রতিষ্ঠিত হয়।

প্রতিষ্ঠার পটভূমি 
চাঁদপুর সরকারি মহিলা কলেজের ভিত্তিপ্রস্তর হয় ২৪ আগস্ট ১৯৬৪ সালে ।

সরকারি করণ 
১৯৮৪ সালে কলেজটি সরকারি করণ করা হয়।

ক্যাম্পাস 
কলেজে  ২৮ জন শিক্ষকসহ মোট ২৪০০ শিক্ষার্থী এই প্রতিষ্ঠানটির কার্যক্রম চলছে। নারীদের কলেজ হিসেবে পর্যাপ্ত সুরক্ষা ও নিরাপত্তাসহ কলেজ আঙ্গিনায় ২৫০ জন শিক্ষার্থী বসবাসের উপযোগী করে তিনটি হোস্টেল রয়েছে।

অনুষদ ও বিভাগসমুহ 
১৯৬৯ সালে বিএ এবং বিবিএস কোর্স চালু করা হয়। ১৯৮৪ সালে, কলেজ জাতীয়করণ এবং এইভাবে একটি সরকারি কলেজ হয়ে ওঠে। ২০০৬-০৭ শিক্ষাবর্ষে বাংলা ও ইতিহাসে এবং ২০০৯ -১০ সালে ইংরেজি ও সমাজকল্যাণে সম্মাননা কোর্স শুরু হয়। একই বছরে (২০০৯-১০) এইচএসসি স্তরের বিজনেস স্টাডিজও চালু করা হয়।

উচ্চ মাধ্যমিক শ্রেণি 
 মানবিক বিভাগ
 বিজ্ঞান বিভাগ
 ব্যবসায় শিক্ষা বিভাগ

স্নাতক (পাস) শ্রেণি 
 বিবিএস
 বিএসএস
 বিএসসি

স্নাতক (সম্মান) শ্রেণি 
কলেজটিতে ৪টি বিষয়ে অনার্স কোর্স চালু আছে। সেগুলো হলো -
 বাংলা
 ইংরেজি
 সমাজকর্ম
 ইতিহাস

একাডেমিক সুযোগ সুবিধা 
কলেজটিতে বিভিন্ন ধরনের একাডেমিক সুযোগ সুবিধা রয়েছে। যেমন একাডেমিক ভবন, গ্রন্থাগার ইত্যাদি। এছাড়া এখানে পড়াশুনার পাশাপাশি মেধাবী শিক্ষার্থীদের জন্য রয়েছে বৃত্তির ব্যবস্থা।

একাডেমিক ভবন 
কলেজটিতে মোট পাঁচটি ভবন রয়েছে।
 মূল ভবন 
একাডেমিক ভবন 
 ভবন-২
 ভবন-৩
 বিজ্ঞান ভবন

লাইব্রেরি 
মূল ভবনে একটি কেন্দ্রীয় গ্রন্থাগার অবস্থিত।   এখানে ছাত্র এবং ছাত্রীদের আলাদা রুমে পড়ার সুযোগ রয়েছে। ১৫০ (প্রায়)  শিক্ষার্থী একসাথে পড়তে ও বই সংগ্রহ করতে পারে। গ্রন্থাগারে ২০০০+ বই সংগৃহীত আছে।  নিয়মিত জাতীয় ও স্থানীয় দৈনিক সমূহ সংগ্রহ করা হয়।

বোটানিক্যাল গার্ডেন

কলেজের সুযোগ সুবিধা 
কলেজটিতে বিভিন্ন ধরনের সুযোগ সুবিধা রয়েছে। ছাত্রছাত্রীদের থাকার জন্য রয়েছে হোস্টেল এবং ছাত্রছাত্রীদের খেলার জন্য রয়েছে এক বিশাল খেলার মাঠ।

হোস্টেল 
ছাত্রীদের জন্য রয়েছে দুটি হল।

 চাঁদপুর সরকারি মহিলা কলেজ ছাত্রী নিবাস
 মহিলাছাত্রী নিবাস (১২তলা বিশিষ্ট হল নির্মাণাধীন)

খেলার মাঠ 
কলেজের নিজস্ব একটি মাঠ রয়েছে।

মসজিদ

সহশিক্ষা কার্যক্রম 
চাঁদপুর সরকারি মহিলা কলেজে বর্তমানে বিভিন্ন ধরনের সহশিক্ষা কার্যক্রম চালু রয়েছে:
 বি. এন. সি. সি. - ময়নামতি রেজিমেন্ট এর অধীনে এই কলেজে বাংলাদেশ ন্যাশনাল ক্যাডেট কোর-এর একটি পুরুষ প্লাটুন রয়েছে। 
 রোভার স্কাউট - বাংলাদেশ স্কাউটস-এর অধীনে এই কলেজে একটি রোভার স্কাউট ইউনিট রয়েছে।
 রেড ক্রিসেন্ট - বাংলাদেশ রেড ক্রিসেন্ট সোসাইটি-এর অধীনে এই কলেজে একটি রেড ক্রিসেন্ট ইউনিট রয়েছে।

সাংস্কৃতিক কার্যক্রম

প্রাক্তন শিক্ষার্থী

তথ্যসূত্র 

১৯৪৬-এ প্রতিষ্ঠিত শিক্ষাপ্রতিষ্ঠান
চাঁদপুর জেলার মহাবিদ্যালয়
চাঁদপুর জেলায় জাতীয় বিশ্ববিদ্যালয় অধিভুক্ত কলেজ
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৪৬-এ ব্রিটিশ ভারতে প্রতিষ্ঠিত
মীরপুর জেলা

মিরপুর জেলা () আজাদ কাশ্মিরের একটি জেলা। প্রধান শহর মিরপুরের নামে এই জেলার নামকরণ করা হয়। মিরপুর জেলার জনসংখ্যা প্রায় ৪৫৬,২০০ জন এর মত এবং এটি  এলাকা জুড়ে অবস্থান করছে। জেলাটি প্রধানত কিছু সমভূমি সহ পাহাড়ী অঞ্চল নিয়ে গঠিত হয়েছে। জেলাটি গরম, শুষ্ক জলবায়ু এবং অন্যান্য ভৌগোলিক অবস্থার সাথে পাকিস্তানের নিকটবর্তী জেলা ঝিলাম ও গুজরাটের সাথে খুবই মিল পাওয়া যায়।

জেলাটির তহসিলগুলো (উপজেলা) হলোঃ ডডিয়াল তহসিল ও মীরপুর সদর তহসিল।

তথ্যসূত্র

বহিঃসংযোগ
Azad Jammu and Kashmir Govt. Kotli page

আজাদ কাশ্মীরের জেলা
মিরপুর জেলা
লিওরনার্ড গার্নসি

জর্জ লিওরনার্ড গার্নসি (; জন্ম: ১০ ফেব্রুয়ারি, ১৮৮১ - মৃত্যু: ১৮ এপ্রিল, ১৯৫১) সিডনিতে জন্মগ্রহণকারী প্রথিতযশা অস্ট্রেলীয় প্রথম-শ্রেণীর ক্রিকেটার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ক্রিকেট দলের প্রতিনিধিত্ব করেছেন। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন লিওরনার্ড গার্নসি।

খেলোয়াড়ী জীবন 
১৯০৪-০৫ মৌসুম থেকে ১৯০৬-০৭ মৌসুম পর্যন্ত নিউ সাউথ ওয়েলস দলের পক্ষে প্রথম-শ্রেণীর ক্রিকেটে অংশ নিয়েছেন। এ সময়ে আঠারোটি প্রথম-শ্রেণীর খেলায় অংশগ্রহণ করার সৌভাগ্য হয় তার। তন্মধ্যে, ১৯০৫-০৬ ও ১৯০৬-০৬ মৌসুমে উপর্যুপরী দুইবার শীর্ষস্থানীয় উইকেট সংগ্রহকারীর ভূমিকায় অবতীর্ণ হয়েছিলেন তিনি।

১৮ এপ্রিল, ১৯৫১ তারিখে ৭০ বছর বয়সে ক্যানবেরায় লিওরনার্ড গার্নসি’র দেহাবসান ঘটে।

তথ্যসূত্র

আরও দেখুন 
 হ্যারি গার্নি
 শেফিল্ড শিল্ড
 নিউ সাউথ ওয়েলস ক্রিকেট দল

বহিঃসংযোগ 
 
 

১৮৮১-এ জন্ম
১৯৫১-এ মৃত্যু
অস্ট্রেলীয় ক্রিকেটার
নিউ সাউথ ওয়েলসের ক্রিকেটার
সিডনি থেকে আগত ক্রিকেটার
রত্না পাঠক

রত্না পাঠক (জন্ম ১৮ মার্চ ১৯৬৩), নিজের বিবাহিত নাম রত্না পাঠক শাহ্ হিসেবেও পরিচিত, তিনি হলেন একজন ভারতীয় অভিনেত্রী এবং পরিচালিকা, যিনি তার থিয়েটার, টেলিভিশন এবং বলিউড সিনেমায় অভিনয়ের জন্যে বহু পরিচিত। ইংরেজি এবং হিন্দি দুই ভাষার থিয়েটারেই তার অসংখ্য কাজ আছে। ১৯৮০ খ্রিষ্টাব্দের দশকে ইধার উধার  নামে জনপ্রিয় টেলিভিশন ধারাবাহিকে আত্মপ্রকাশের মধ্যে দিয়ে তার উত্থান ঘটে।

যাইহোক, রত্না পাঠক বহুল পরিচিতি লাভ করেন সমালোচকদের দ্বারা ভূয়সী প্রশংসিত সারাভাই ভার্সেস সারাভাই টেলিভিশন ধারাবাহিকে তার মায়া সারাভাই চরিত্রের রূপে অভিনয়ের জন্যে। তিনি অন্যানা ভূমিকাতেও বিভিন্ন চলচ্চিত্রে সাহায্যকারী অভিনয় করেছিলেন; যেমন রোমান্টিক নাটক জানে তু ইয়া জানে না (২০০৮), অ্যাকশন কমেডি গোলমাল ৩ (২০১০), রোমান্টিক কমেডি এক ম্যায় অওর এক তু (২০১২), কমেডি-নাটক খুবসুরত (২০১৪) এবং কাপুর অ্যান্ড সন্স (২০১৬), সেই সঙ্গে বিপুল সমালোচিত ব্ল্যাক-কমেডি লিপস্টিক আন্ডার মাই বোরখা (২০১৭), যে চলচ্চিত্রে অভিনয়ের ফলে তিনি শ্রেষ্ঠ পার্শ্ব অভিনেত্রীর ফিল্মফেয়ার পুরস্কার পাওয়ার জন্যে মনোনীত হয়েছিলেন। তিনি ১৯৮২ খ্রিষ্টাব্দে প্রখ্যাত থিয়েটার এবং বলিউড অভিনেতা নাসিরুদ্দিন শাহ্এর সঙ্গে বিবাহ বন্ধনে আবদ্ধ হন।

প্রারম্ভিক জীবন 
রত্না পাঠক শা হলেন একজন গুজরাতি হিন্দু। ১৯৬৩ খ্রিষ্টাব্দের ১৮ মার্চ মুম্বই শহরে তার জন্ম হয়; তার পিতার নাম বলদেব পাঠক এবং মা হলেন অভিনেত্রী দীনা পাঠক। অভিনেত্রী সুপ্রিয়া পাঠক হলেন তার বড়ো দিদি 

রত্না পাঠক, মুম্বইয়ের দাদার অঞ্চলের, জে বি বাছা হাই স্কুলের প্রাক্তন ছাত্রী এবং দিল্লির ন্যাশনাল স্কুল অফ ড্রামার ১৯৮১ ব্যাচের শিক্ষার্থী।

কর্মজীবন 
মির্চ মসালার মতো অনেক সাফল্য লাভ করা চলচ্চিত্রে যেমন তাকে দেখা গিয়েছে, সেই রকমই দ্য পারফেক্ট মার্ডার চলচ্চিত্রেও তিনি স্ত্রীর ভূমিকায় অবতীর্ণ হয়ছিলেন।

এছাড়াও তিনি জনপ্রিয় কমেডি সিটকম সারাভাই ভার্সেস সারাভাই চলচ্চিত্রেও অভিনয় করেছিলেন, যে কাজের জন্যে তিনি ২০০৫ খ্রিষ্টাব্দের আইটিএ শ্রেষ্ঠ কমেডি অভিনেত্রীর পুরস্কার পেয়েছিলেন।

২০০৮ খ্রিষ্টাব্দের জুলাই মাসে তিনি আবির্ভূত হন জানে তু ইয়া জানে না  সফল চলচ্চিত্রে নায়কের মায়ের চরিত্রে। ওই ছবিতে নাসিরুদ্দিন শাহ্ তার স্বামীর ভূমিকায় অভিনয় করেন, এক মৃত ব্যক্তির চরিত্রে যিনি একটা ছবি থেকে কথা বলছেন এরকম দেখানো হয়েছে। এছাড়া তিনি কয়েকটা রাশিয়ান নাটকেও অভিনয় করেছেন, অন্যদিকে 'মটলে থিয়েটার গ্রুপ'-এর তিনি যুগ্ম-প্রতিষ্ঠাতা এবং সক্রিয় সদস্য হয়েছিলেন। গোলমাল ৩ নামে এক সফল চলচ্চিত্রে তিনি অভিনয় করেন, তার বিপরীতে ছিলেন মিঠুন চক্রবর্তী। ২০১২ খ্রিষ্টাব্দে তিনি পদ্মশ্রী এবং পদ্মভূষণ পুরস্কারের নির্বাচন কমিটির অংশ হিসেবে ছিলেন।

ব্যক্তিগত জীবন 

রত্না পাঠক নাসিরুদ্দিন শাহ্য়ের সঙ্গে বিবাহবন্ধনে আবদ্ধ হন। তাদের দুই পুত্রসন্তান ইমাদ শাহ্ এবং বিভান শাহ্। নাসিরুদ্দিন শাহ্য়ের প্রথম বিবাহের হীবা শাহ্ নামে এক কন্যা বর্তমান।

চলচ্চিত্রের তালিকা

চলচ্চিত্র

টেলিভিশন

পুরস্কারসমূহ

উল্লেখসমূহ

বহিঃসংযোগ

 

গুজরাতি ব্যক্তি
হিন্দি টেলিভিশন অভিনেত্রী
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
রাষ্ট্রীয় নাট্য বিদ্যালয়ের প্রাক্তন শিক্ষার্থী
ভারতীয় মঞ্চ অভিনেত্রী
মুম্বইয়ের অভিনেত্রী
হিন্দি চলচ্চিত্র অভিনেত্রী
জীবিত ব্যক্তি
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
১৯৬৩-এ জন্ম
অপর্যালোচিত অনুবাদসহ পাতা
মুম্বইয়ের চলচ্চিত্র পরিচালক
১৯৫৭-এ জন্ম
ইস্ট ওয়েস্ট মিডিয়া গ্রুপ পিএলসি

ইস্ট ওয়েস্ট মিডিয়া গ্রুপ একটি বাংলাদেশি মিডিয়া গ্রুপ। এর সদর দপ্তর ঢাকার বসুন্ধরা আবাসিক এলাকায় অবস্থিত। মিডিয়া গ্রুপটির চেয়ারম্যান মোস্তফা কামাল মহিউদ্দিন। এটি বসুন্ধরা গ্রুপের একটি অংশ।

ইতিহাস 
ইস্ট ওয়েস্ট মিডিয়া গ্রুপ ২০০৯ সালের প্রতিষ্ঠিত হয়। ২০১৬ সালে প্রতিষ্ঠানটি সর্বোচ্চ কর দেওয়ার জন্য জাতীয় রাজস্ব বোর্ড কর্তৃক পুরস্কৃত হয়।

অঙ্গপ্রতিষ্ঠান 
 দ্য ডেইলি সান, ইংরেজি ভাষার সংবাদপত্র,
 বাংলাদেশ প্রতিদিন, বাংলা ভাষার সংবাদপত্র।
 কালের কণ্ঠ, বাংলা ভাষার সংবাদপত্র।
 বাংলানিউজ২৪.কম, অনলাইন সংবাদপত্র।
 নিউজ টুয়েন্টি ফোর, এইচডি স্যাটেলাইট সংবাদ চ্যানেল।
 রেডিও ক্যাপিটাল, ঢাকা কেন্দ্রিক এফএম রেডিও স্টেশন।
 টি স্পোর্টস, বাংলাদেশের একমাত্র খেলাধুলা কেন্দ্রিক চ্যানেল।

তথ্যসূত্র 

২০০৯-এ বাংলাদেশে প্রতিষ্ঠিত
ঢাকা ভিত্তিক কোম্পানি
বাংলাদেশের গণমাধ্যম কোম্পানি
২০০৯-এ প্রতিষ্ঠিত বাংলাদেশী কোম্পানি
২০০৯-এ প্রতিষ্ঠিত গণমাধ্যম কোম্পানি
বসুন্ধরা আবাসিক এলাকা

বসুন্ধরা আবাসিক এলাকা বাংলাদেশের ঢাকা জেলার ভাটারা এবং খিলক্ষেত থানার অন্তর্গত একটি বেসরকারি আবাসিক এলাকা। বসুন্ধরা আবাসিক এলাকার মালিক ও পরিচালক বসুন্ধরা গ্রুপ। এই প্রকল্পটি প্রথম ১৯৮০-এর দশকে শুরু হয়। ঢাকার সম্ভাব্য বন্যাকবলিত অঞ্চলে হওয়ায় ২০১১ সালে প্রকল্পটির একটি অংশকে অবৈধ ঘোষণা করা হয়। ২০১৪ সালে মন্ত্রিপরিষদ সভায় ঢাকার বিস্তারিত পরিকল্পনায় সংশোধন এনে প্রকল্পটিকে পুনরায় বৈধ ঘোষণা করা হয়। নিম্ন জলাভূমি ও বন্যাকবলিত এলাকা ভরাট করে আবাসিক এলাকাটি তৈরি করা হয়েছে। ২০০৫ সালের হিসাব অনুযায়ী প্রকল্পটির প্রায় ১০,০০০ আবাসিক প্লট বিক্রি হয়েছে।

বাণিজ্যিক প্রতিষ্ঠান 
 ওয়ালটন গ্রুপ - বাংলাদেশের সর্ববৃহৎ ইলেকট্রনিক্স ও ইলেকট্রিক পণ্য নির্মাতা।
 গ্রামীণফোন - প্রতিষ্ঠানটির সদর দপ্তর এই এলাকায় অবস্থিত।
 বসুন্ধরা গ্রুপ - প্রতিষ্ঠানটির সদর দপ্তর ও কর্পোরেট দপ্তর এই আবাসিক এলাকায় অবস্থিত।
 বাংলাদেশ প্রতিদিন - বাংলাদেশের সর্বোচ্চ প্রকাশিত সংবাদপত্র।
 নিউজ টুয়েন্টি ফোর
 টি স্পোর্টস

শিক্ষা 

 ইন্ডিপেন্ডেন্ট বিশ্ববিদ্যালয়, বাংলাদেশ (আইইউবি)
 নর্থ সাউথ বিশ্ববিদ্যালয় (এনএসইউ)
ইসলামিক রিসার্চ সেন্টার বাংলাদেশ
 ইন্টারন্যাশনাল স্কুল ঢাকা
 ইবনেজার ইন্টারন্যাশনাল স্কুল
 প্লেপেন স্কুল 
 হার্ডকো ইন্টারন্যাশনাল স্কুল
 ভিকারুননিসা নূন স্কুল এন্ড কলেজ

স্বাস্থ্যসেবা 
 এভারকেয়ার হাসপাতাল
 বসুন্ধরা চক্ষু হাসপাতাল

আরও দেখুন 
 বাংলাদেশের উপজেলাসমূহ
 বাংলাদেশের জেলাসমূহ
 বাংলাদেশের বিভাগসমূহ

তথ্যসূত্র 

ঢাকার উপশহর
ঢাকা জেলা
ঢাকা বিভাগ
ঢাকার পাড়া
বাংলাদেশের পরিকল্পিত শহর